**MEDIEKONTAKT:**

Stefan Kjeldahl Hemmingsen,
Marketing Manager Danmark

Stefan.Hemmingsen@garmin.com

**Garmin® tildelt to NMEA® ærespriser:**

**2018 Årets Producent og 2018 Årets Teknologi**

*Garmin er dermed det mest vindende marineelektronikfirma i 2018*

Garmin er i dag blevet udnævnt til **Årets Producent** for fjerde år i træk af NMEA, National Marine Electronics Association. Prisen går til det mest anerkendte selskab inden for marinelektronikområdet og gives blandt andet for bedste support og service. Vinderen findes ved afstemning blandt medlemmerne af NMEA.

Garmin, verdens førende marineelektronikfirma1, har desuden vundet den eftertragtede ærespris **NMEA Technologi Award** for Panoptix LiveScope™ samt fire Product of Excellence Awards i følgende kategorier: GPS-kortplotter (MFD - multifunktionsdisplay), autopilot, multimedie og mobilapp.

Priserne blev annonceret på NMEA Convention & Expo 2018, der blev afholdt i sidste uge i Palm Beach Gardens i Florida d. 25.-28. september.

"Vi er meget stolte af at blive hædret af NMEA for både vores teknologi og support af vores produkter til forhandlere og kunder," udtaler Dan Bartel, Garmin vicepresident for global consumer sales. "Vores dedikation til at levere førsteklasses hardware, software og support er stærkere end nogensinde. Modtagelsen af disse ærespriser ser vi som et resultat af denne dedikation og som et bevis på, at vi har branchens førende produkter."

Et panel på fire dommere, heraf to medier og to NMEA-certificerede marineelektronikteknikere, evaluerede 16 nominerede produkter fra i år, før de tildelte Panoptix LiveScope prisen for Årets Teknologi. LiveScope, som også for nylig blev udnævnt til "Best of Show" på ICAST, er det første og eneste live-scanningsekkolod til lystfiskeri. Panoptix giver lystfiskerne revolutionerende live-gengivelse af strukturer, agn og fisk, under og omkring båden.

”LiveScope er det første og eneste live, realtids-scanningekkolod til fritidsbrug," sagde dommerne i kategorien Årets Teknologi. "Transduceren har to tilstande: Down og Forward. LiveScope er et innovativt system, der kombinerer scannings- og live-ekkolod til at levere realtidsbilleder af bundstrukturer, agn og fisk. Transduceren kan scanne op til 60 meter under eller omkring båden, selv når båden ligger stille. Når båden bevæger sig, stabiliserer den løbende ekkolodstrålen for at kompensere for bådens bevægelser."

Garmin vandt også kortplotter-kategorien for tredje år i træk med GPSMAP® 8624, en 24-tommer all-in-one touchscreen med den højeste skærmopløsning på markedet. GPSMAP 8624 kan forbindes til netværk med radar, autopilot, instrumenter, flere skærme, sensorer, fjernsynsmoduler, digital switching, termiske kameraer og meget mere.

I seks år i træk har Garmin modtaget den højeste placering i autopilotkategorien. I år for

**GHP ReactorTM 40 Hydraulisk Autopilot med SmartPump**. GHP Reactor var Garmins første autopilotsystem med AHRS-teknologi. Systemet er ekstremt brugervenligt, er nemt at installere og indeholder mange nyttige funktioner.

Garmin **FUSION®** modtog for tredje år i træk en pris i multimedieunderholdningskategorien for **Apollo RA770** marineunderholdningssystem, der er verdens første marinestereo med touchscreen, har mulighed for Apple AirPlay® og indbygget Wi-Fi.

Endelig blev Garmins **ActiveCaptain™** hædret i kategorien mobil-app. ActiveCaptain er en gratis alt-i-en mobil-app til sejlere, som forbinder elektronikken på båden med internettet for adgang til kartografi, softwareopdatering, off-ship planlægningsmuligheder, netbaserede tjenester og meget mere.

Garmins portefølje indeholder nogle af branchens mest sofistikerede kortplottere og touchscreen-multifunktionsdisplays, ekkolodsteknologier, high-definition radar, autopiloter, søkort, sejlinstrumenter og andre produkter og tjenester, der alle er pålidelige og brugervenlige.

I årtier har Garmin været pionér inden for GPS-navigation og trådløst udstyr designet til personer, der lever en aktiv livsstil. Garmin servicerer fem primære forretningsenheder, herunder bil-, luftfart-, sports-, marine- og outdooraktiviteter Få mere information og besøg Garmins virtuelle presserum på [garmin.com/newsroom](http://newsroom.garmin.com/) eller følg os på [Facebook](http://facebook.com/garmin), [Twitter](http://twitter.com/garmin) eller [YouTube](http://youtube.com/garmin).

1Baseret på rapporterede salgstal i 2017.

**Om Garmin**

Garmin International, Inc. er et datterselskab af Garmin Ltd. (Nasdaq: GRMN). Garmin Ltd. er baseret i Schweiz, og dets primære datterselskaber ligger i USA, Taiwan og Storbritannien. Garmin, GPSMAP, BlueChart and Fusion og er registrerede varemærker og Panoptix LiveScope, GHP Reactor and ActiveCaptain er varemærker, der tilhører Garmin Ltd. eller datterselskaberne.

Alle andre mærker, produktnavne, firmanavne, varemærker og services er ejendele tilhørende de respektive ejere. Alle rettigheder forbeholdes.

**Meddelelse om fremadrettede udsagn**

Denne pressemeddelelse omfatter fremadrettede udsagn, der vedrører Garmin Ltd. og dets forretning. De udsagn er baseret på ledelsens nuværende forventninger. Det kan være, at de fremadrettede begivenheder og forhold, der diskuteres i denne pressemeddelelse, ikke forekommer, og de faktiske resultater kan afvige væsentligt som følge af kendte og ukendte risikofaktorer og usikkerheder, der påvirker Garmin, herunder, men ikke begrænset til, de risikofaktorer, der er anført i årsrapporten om Form 10-K for året, der sluttede 30. december 2017, indgivet af Garmin til Securities and Exchange Commission (Kommissionens filnummer 0-31983). En kopi denne Form 10-K er tilgængelig på <http://www.garmin.com/aboutGarmin/invRelations/finReports.html>. Intet fremadrettede udsagn kan garanteres. Fremadrettede udsagn gælder kun fra den dato, hvor de er lavet, og Garmin forpligter sig ikke til offentligt at opdatere eller revidere nogen fremadrettede udsagn, hvad enten det skyldes ny information, fremtidige begivenheder eller på andet.